open-index/open-wikipedia-markdown huggingface dataset:
Taiłàndia

La **Taiłàndia** ,co nome ofisial **Regno de Taiłàndia** (in thai: ราชอาณาจักรไทย /*Ratcha A-na-chakr Thai*/; opure: ประเทศไทย /*Prathet Thai*/ Paese dei Tai) el xe un Stato del Axia sudorienatal.
La confina col Laos e la Kambogia a est, el golfo de Taiłàndia e la Malesia a sud, e kol mar de le Andamane e el Myanmar a ovest.

## Etimołozia
La Taiłàndia la xe konossùa anca kome **Siam**, ke xe stà el nome uficial de la nasion fin al 24 zugno 1939. El nome Siam i lo gà doparà in seguito dal 1945 fin al 11 majo 1949, data inte ła kuała i gà adotà definitivamente el nome atuale.

La parola "Taiłàndia" la vien da ไทย *Thai*, agetivo ke vol dir "lìbaro" in lengua thailandese e ke vien doparà a olte al posto de *thailandese*.

Sikome sta parola la ghe dà anka el nome al popolo Thai, alkuni abitanti (in partikolare la konsiderevole minoransa cinese) i kontinua a doparar el nome *Siam*.

## Ekonomìa
### Agrikoltura
[miniatura|sinistra|Dei kanpi arent a [Bangkok.]]
La agrikoltura in Tailàndia ła xe tanto konpetitiva, varia e speciałixada, donka la espòrta tante ròbe anka al èstero.
El rixo el xe ła koltivasion pì inportante, nò par nient ła Tailàndia ła xe ła pì granda esportatrice de rixo in tut el mondo. Altre matèrie prime agrìkole koltivade in bòne kuantità xe el pes e i prodoti de ła peska, ła tapiòka, ła goma, el forment e el sùkaro.
Le esportasion de ròbe de magnar laorade industrialmènte, tipo el tòn in skàtoła, i ànanas e i gambereti surgeladi i xe in aumènto. La Tailàndia setentrional ła xe ła patria del *Black Ivory coffee*.

## Gałeria de someje

File:Doi Chiang Dao (I).jpg|monte Ciaṅ Dao a nordovest
File:Mun River - Sisaket.jpg|fiume Mun a nordest
File:Hat-Yai city view.JPG|panorama de Hat Iai
File:Ayutthaya Wat Chaiwatthanaram 2.jpg|sito istorego de Aiùtaia, protezesto da el ONUESC


## Note

## Varda anca
* Matatu

## Altri progeti

## Colegamenti esterni
*  Ente del Turismo Thailandese
*
Guiana

**Guiana**, ufisalmente ła **Repùblega Kooparativa de Guiana** (in ingleze, *Co-operative Republic of Guyana*****), el ze un paeze de l'Amèrika del Sud, ponesto inte ła kosta nord del latinamèrica, menbro de ła Unasur, CELAC e menbro asocà del Mercosur.

La konfina verso nord col osèano Atlàntego, verso est co Surinam, verso òvest col Venesueła e Braziłe, e verso sud ko Braziłe. Dal 1831 al 1966 ła gea formà ła kołònia denomenada Guaiana Britànega. La sità pì popołada ła ze ła kapitałe del paeze, Jorjtaun.

Prosimadamente trè kuarti de ła parte òvest del paeze łe ze reklamade dal Venesueła, spesìfegamente 159&nbsp;542&nbsp;km², raprezentando el 74,21% del so teritòrio, zona camada par sta motivasion kofà Guaiana Esekiba. El so altro visin, el Suriname, el reklama na parte del teritòrio orientałe verso sudest del paeze, konkretamente un teritòrio de 15&nbsp;600&nbsp;km² denomenà Rejon de Tigres, àrea ke ła raprezenta el 7,26% del paeze.

Inte el 2017, el 31% de ła popołasion de ła Guiana ła vivea soto de ła soja de poaresa, ko manco de 5,50 dòlari par dì.

## Zeografia
La ga na superfisie de 214&nbsp;970&nbsp;km².

## Organizasion teritoriałe
Ła Guiana ła ze organizà in kuatro rejon aministrative e 27 konseji visinałi.
### Rejon
Ogni rejon ła vien aministrada da un Konsejo Rejonałe Demokràtego (*Regional Democratic Council* - RDC), guidai da un cao o Presidente (*Chairman*)..
### Konseji visinałi
Par de pì ge ze na sèrie de konseji visinałi demokràtegi (*Neighbourhood Democratic Councils* - NDC) drento de ogni Rejon. Sti kuà i òpara a liveło lokałe, komunałe o munisipałe. Le rejon łe se sudivide inte un totałe de 65 konseji visinałi, pì sete munisipi e 39 àree no aministrae.

## Demografia
La ga 697&nbsp;181 abitanti.

## Istoria
La xe stà kolonixà inte el korso del Siezento dai olandesi, ke i ga fondà tri diverse kolonie: Esekibo (1616), Berbice (1627), e Demerara (1752).
Inte el 1814 i ge el ga cedùa ai inglesi, ke inte el 1831 i ga unìo sti teritori inte un'unika kolonia, camà Guiana Britanika. La sciavitù la xe stà abolìa inte el 1834.
Inte el 1966 i ga proklamà l'indipendensa dal Regno Unìo, e dopo el 23 febraro 1970 la Guiana la xe deventà na republika, senpre restando drento al Komonuelt.

## Gałeria de someje

File:Lethem Guyana Kunuku Mountains.jpg|munti Kunuku
File:Essequibo River.jpg|fiume Esekibo
File:20191122 Guyana 0082 Georgetown sRGB (49295764796).jpg|panorama de Jorjtaun
File:Colostethus beebei.jpg|*Colostethus beebei*


## Notasion

## Altri projeti

## Łinganbi forèsti
Fiłipine

Łe **Fiłipine** (in tagało *Filipinas*) łe ze un stato del Axia sudoriental.
Łe se kata inte el oceano Pacifiko osidental, sud de Taiwan, a sud-est de la Cina, a est del Vietnam, a nord-est del Borneo.

## Zeografia fixega
thumb|left|Spiaja de Palawan
Łe Fiłipine łe ga na superfisie de sirca 300&nbsp;000&nbsp;km2.
Łe se kata su de un arzipełago; l'ìzoła pi granda ła xe Łuzon.

El arzipelago de le Fiłipine el xe bagnà ad ovest dal Mar Cinese Meridional e dal Mar de Sułu, a nord dal streto de Łuzon, ad est dal Mar de le Fiłipine, dal Mar de Cełebes a sud e da l'oceano Pacifiko a ovest.

## Zeografia politega
El teritorio el xe divixo in 17 rejon e 81 provinsie.
Ła kavedal la xe Manila.

## Sosietà
### Demografia
Inte el 2020 ła popolasion ła jera de sirka 109 miłioni de abitanti.

### Léngue
miniatura|sinistra|Léngue prinsipałi de le Fiłipine
Inte łe Fiłipine se parla 175 léngue, skuaxi tute łe fa parte de la fameja de le łéngue austronexiane.
Sevente ła Kostitusion el fiłipin e el inglexe łe xe łe do łéngue ufisiałi; ghe xe anca molte łéngue rejonałi.
Parlae da sirka 10 miłioni de persone:
* tagało
* sebuan
* iłokan
* iłòngo
Parlae da sirca 1 a 3 miłioni de persone:
* samareño
* *bikolan*
* panpango
* pangasinenxe
* *maranao*
* *tausug*
* *maguindanao*
* *karay-a*

## Cultura
El pì conosùo scritor nasionale el ze Josè Rizal, el copà dai spagnoli inte 1896. El ze stà poeta, patriota, scultor, pitor, oculista e botanico. Le so pì famose òpare i ze: ''Noli me tangere'', *[[El Filibusterismo]]* e la poesia *[[Ultimo adio|Mi ultimo adios]],* ch'el ga fato la note prima d'essar copà dai spagnoli. Ancùo Rizal el ze eroe nasionale e la so facia la ze riprodota sula moneda de on peso.

El so ino el ze Lupang Hinirang, sonà anca in te la dichiatassion de indipendensa de sto paese nel 1898.

## Gałeria de someje

Mount apo.jpg|volcan Apo
Jones Isabela.JPG|someja aera de el fiume Kagaiàn
Cagayan De Oro skyline (Misamis Oriental; 11-27-2021).jpg|panorama de Kagaiàn de Oro
Miagao Church.jpg|Ceza fortesa de Miagao


## Notasion

## Altri projeti

## Colegamenti foresti

*  Sito ufisial del goerno filipin 
*  Scheda de le Filipine dal sito Viaggiare Sicuri - Sito curà dal Ministero dei Esteri e da l'ACI 

## Varda anca
* Ìxołe Spratly
Singapor

**Singapor** o **Singapore**, ufisialmente, la **Republica de Singapore** (in cinese senplificà 新加坡共和国; in malese *Republik Singapura*; in tamil சிங்கப்பூர் குடியரசு) el xe na sità-stato de la Axia sudoriental.

## Zeografia
La xe na ìzoła situada su la ponta meridional de la penìzoła malese, a sud del stato malese de Johor e a nord de l'ìzoła indonesiana de Riau.

## Storia
### Antighità
Par che i primi insediamenti umani su l'ìzoła i ghe fusse zà inte el II secolo d.C..

Inte el XIII-XIV secolo la jera deventà un inportante sentro comercial, ma dopo la xe 'ndà in declino.

In seguito i la gà ciapà prima i portoghezi e dopo i olandesi, ma Singapore la jera a sto punto solo na ìzołeta de pescadori.

Inte el 1819, l'inglese Sir Thomas Stamford Raffles el xe rivà qua e el gà capìo che l'ìzoła, vista la so posision ziogràfega, l'era perfeta par métar in pié un avanposto comercial longo la via de le spezie e quindi el gà afità el toco pì a sud de l'ìzoła dal Sultan de Johor.

### Modernità
Inte el 1824 tuto quanta l'ìzoła la xe deventà colonia britanica, aministrà da la Conpagnia Inglese de le Indie Orientali, e dal 1867 soto el controlo direto de la Corona britanica.

Inte el febraro 1942 i la gà ocupà i giaponesi. I inglesi, inpreparài par la guera, i se gà rendesto in soli sié dì. I giaponesi i gà massacrà la popolasion cinese. L'ocupasion la xe finìa solo inte el 1945 co la sconfita definitiva del Giapon.

### Indipendensa
Inte el 1963 Singapore gà proclamà l'indipendensa, par unirse poco dopo co la Federasion Malese. Ma dopo no i 'ndasea mia dacordo tra Singapore e Malesia e quindi inte el 1965 Singapore la xe tornà indipendente.

## Economia
Singapore la xe na nasion moderna e svilupà, co un alto stàndar de vita e na economia tra le pì forti de la rejon.

## Bandiera
La bandiera de Singapore la xe conposta da do fasse orixontali, rosso su bianco. El rosso el indica la fradelansa universal e l'uguajansa tra o òmeni; el bianco, la puressa e la virtù.
In tel canton de sora a la sanca se cata na mezaluna calante co sinque stele messe in sercio. La meza luna calante la rapresenta na zòina nasion in ascesa. Le sinque stele le rapresentano i ideali de democrasia, pase, progresso, justissia ed uguajansa.

## Gałeria de someje

Imàjine:UpperPeirceReservoir-20050226.jpg|basin artifisial de *Peirce* superior
Imàjine:Singapore (SG), Marina South -- 2019 -- 4723.jpg|panorama de ła costa meridional
Imàjine:Singapore_skyline_at_sunset_viewed_from_Gardens_by_the_Bay_East_-_20120426.jpg|panorama de el sentro
Imàjine:Symphony Lake, Singapore Botanic Gardens - 20041025.jpg|sito ONUESC de i zardini botaneghi de Singapor


## Notasion

## Altri projeti

## Linganbi foresti
*  SINGOV Government Information
*  Scheda de Singapore dal sito Viaggiare Sicuri  
*  Tourist Information on Singapore
Albert Einstein

__HIDDENCAT__

thumb|Albert Einstein (1947)
**Albert Einstein** (Ulma, 14 marso 1879 – Princeton, 18 avril 1955) el xe stà un famoso fisico de orìxene todesca, in seguito deventà sitadin svissero e po merican. Le so grandi scoperte le gà rivolussionà el mondo de la siensa. La pì famosa xe la so teoria de la relatività, da lu scoperta a soli 26 ani inte el 1905 (teoria de la relatività ristreta, seguìa dies'ani dopo da quela de la relatività xeneral). Inte el 1921 el gà vinto el premio Nobel par la Fisica.
Leonardo da Vinci

__HIDDENCAT__

thumb|Autoritrato de Leonardo
**Leonardo de ser Piero da Vinci** (Vinci, 15 avril 1452 – Amboise, 2 majo 1519) el xe stà un artista e siensiato italian del Rinasimento.

El xe considerà uno dei pì grandi geni de ła storia. Inte ła so vida el se gà interesà de tuto: de pitura, scultura, architetura, ingegneria, giologia, anatomia, leteratura, musica e ga łasà ła so inpronta in tantisimi canpi del saver.

## Varda anca
* Ła Joconda
* Ultima Sena
## Altri projeti

## Linganbi foresti
Łisandro Magno

**Łisandro Magno** (greco: Μέγας Ἀλέξανδρος, *Mégas Aléxandros*), ufisialmente **Łisandro III de Macedonia** (greco: Ἀλέξανδρος Γ' ὁ Μακεδών, *Aléxandros trίtos ho Makedόn*) el xe stà un gran condotiero macedone, ritegnù uno dei pi famosi conquistadori e strateghi del mondo antico.

Co el xera toseto el gà vù come maestro el grande filosofo Aristotele. Inte el 336 a.C., a soli 20 ani, el xe deventà re de Macedonia dopo che xe morto so pare Filipo II. Poco dopo le polis greche le se ga ribelà ai Macedoni, ma Lisandro el gà stofegà la rivolta radendo al suolo tuta quante Tebe (via dei tenpli e de la casa del poeta Pindaro).

Inte el 334 a.C. Lisandro el xe sbarcà in Asia Minore con 35&nbsp;000 soldà, con l'obietivo de conquistar el nemigo storico dei Greci, l'Inpero Persian. Inte el giro de na diesina d'ani el gà conquistà tuta quanta l'Asia Minore, l'Egito e la Persia, rivando fin in India, dove i so soldà i se gà rifiutà da 'ndar avanti ancora. Quindi inte el 324 a.C. el xe tornà a Susa dove el gà stabilìo la so cavedal, ma l'ano dopo el xe morto de colpo a gnanca 33 ani. No se sa ben el motivo de la morte, forse par malaria o forse i lo gà invelenà. Dopo la so morte el gran inpero creà da elo el se gà spacà in tanti tochi par via de le lote tra i vari cai macedoni (i Diadochi).

## Notasion


## Altri projeti

## Linganbi foresti
Interlingua

L**'Interlingua** ła xe na lengoa artifisiałe che dopara parołe che łe se cata in ła magioranza de le lengoe ocidentałe-europee. La xe stà fata dal IALA - un grupo de gente (el pì conosiùo el jera Alexander Gode) che i ga łaorà su de ela par pi de 20 ani, e i gà finìo e publicà el primo disionario inte el 1951. L'Interlingua ła jera creà su ła base del vocabołario de łe lengoe: ingléxe, francéxe, spagnoło, portoghéxe, e itałian.

*Inter* vol dir "intra" o "infra"; *lingua* vol dir "lengoa". I sviłupadori i gà sielto el nome "interlingua" parché lori i vołéa che la fusse doparà da zente de paesi difarenti par ciacolar fasilmente tra de lori. Sicome che l'interlingua ła xe stà fata artifisialmente, la xe pì fasiłe de inparar che no fa le lengoe naturałi.

Calche mejaro de zente conosse l'interlingua, e i parladori de l'interlingua i dise che miłioni de persone i la pol capir (lèzar testi e scoltar qualchidun che ciacola in interlingua) sensa bisogno de metarse prima a studiarla.

Ghe xe altre do lengoe artifisiałi inte el mondo che łe ga pì de 1000 parladori, esperanto e ido. Ste do łe jera stà fate prima de l'interlingua. Serta zente ła pensa che esperanto e ido łe sia fàsiłi da inparar parché ste lengoe no łe ga "ecezioni" (parołe che łe ronpe łe regołe) ma altra zente ła pensa che l'interlingua ła sia pì fàsiłe parché i sviłupadori i ga sielto tute łe parołe in modo che le fusse fàsiłi da capir par zente che za conosse ingléxe, francéxe, spagnoło, portoghéxe, o itałian, pì lengoe come l'ocitan e el romen, tute lengoe che łe vien dal latin, ła lengoa doparà in Roma tanto tenpo fa.

In pì, la zente che dopara l'interlingua la dise che ła so lengoa ła xe in realtà un novo łatin, soltanto pì senplise e "modernizà" (fato novo).

## Testo de esenpio in interlingua
Lingua natural e musical de parolas international e un grammàtega minimal. Comprensìbiłe facilemente par personas intelligente. Le mèdio de communication adequate pro le solution del confusion de Babylon.

## ''[[Pater Noster]]'' in Interlingua
Nostre Patre, qui es in le celos, que tu nomine sia sanctificate; que tu regno veni; que tu voluntate sia facite super le terra como etiam in le celo.

Da nos hodie nostre pan quotidian, e pardona a nos nostre debitas como nos pardona a nostre debitores, e non duce nos in tentation, sed libera nos del mal.

## Interlingua in Wikipedia
Interlingua ła ga anca ła so Wikipedia.
William Shakespeare

__HIDDENCAT__

thumb|William Shakespeare
**William Shakespeare**, pronuncia *Uìlliam Scèspir* (Stratford-upon-Avon, sirca el 23 avril 1564 – Stratford-upon-Avon, 23 avril 1616) el xe stà un grande dramaturgo e poeta inglese. De lu gavemo 38 testi teatrali, 154 soneti e vari altri poemi. El xe considerà l'autor che mejo rapresenta la leteratura inglese, e le so opere le xe stà tradote e messe in scena in tuto el mondo.

Molte so comedie e tragedie le xe anbientà in Veneto: *[[Romeo e Zulieta]]* a Verona, *La Bisbetica Domata* a Padoa e *Il Mercante di Venezia* a Venezia, anca se Shakespeare no'l ga mai visità ste sità de persona. Anca el *[[Otelo]]* el xe ligà a le visende de la Serenisima.
Sexana

**Sexana** (in sloven *Sesana*, in tedesco *Sesana*) xe un comun de 12.894 abitanti de ła Slovenia del sud-ovest, inte el core del Carso.
260px|left|thumb|ła ciesa de San Martin
Xe un comun chel confina co l'Italia (a cui apartene dal 1919 fino al 1947) traverso el Valico de Ferneti (nel comun de Monrupino TS) e queło de Basovizza (Comun de Trieste) e xe uno dei punti de transito pi inportanti pa le merci tałiane direte inte i Balcani.
Una de łe principali atività econòmeghe del paese jera quełe conexe ai trasporti internazionałi e a łe spedixion, coa presensa inte ła vicinansa de ła frontiera de un interporto ben atresà.

Le atività industriałi più importanti de ła zona xe inte el comparto de ła fabrica dei insaccati e dei adesivi.

Altretanto importanti, oltre all'agricoltura ncora tanto difusa, xe quełe cołegàe al turismo, coa presensa inte el teritorio comunałe de varij casinò, el pi importante dei cuałi xe a Lipizza (sloven *Lipica*).

Questa ultima località xe inportante e conossua sora-de-tuto par l'ałevamento cavaj (da cui ga tolto nòme i famosi cavałi *[[Lipizzano|Lipizzani]]*) e par le scudarie risalenti al periodo asburxego.

## Zeografia
Rapresentà in parte inte ła carta IGM al 25&nbsp;000: 40A-II-SE

## Locałità
El comun de Sexana xe diviso in 64 insediamenti ('naselja''):

## Personalità legae a Sexana
* Augusto Černigoj
* Danilo Dolci
* Srečko Kosovel, poeta (1904 -1926)
* Mario Toffanin, partigian
* Ciril Zlobec, poeta

## Linganbi foresti

* Sito ufficiale 
* Sito di Lipizza
* Grotta delle Fate 

## Note
Foxa

**Foxa** el xe un comùn italian de 155&nbsp;469 abitanti, capoluogo de ła provincia de Foxa.

## Xemełagi

## Notasion
Arabia Saudìa

L**'Arabia Saudìa** la xe un Stato de l'Asia sudosidental.
La confina a nord co l'Irak, la Jordania e  el Kùait; a est ko el Katar e i Emirati Arabi Unìi; a sudest ko l'Oman; a sud ko el Iemen.
El stato el xe bagnà dal Golfo Persego a nord-est e dal Mar Rosso ad ovest.

## Zeografia
La ga na superfice de 2&nbsp;218&nbsp;000&nbsp;km².

## Zeografia politega
### Divixion aministrative
L'Arabia Saudia la xe divixa in 13 province (*manātiq*).

### Kavedal e altre sità
La kavedal la xe Riyad.

## Economia
L'Arabìa Saudia la xe el pi grando esportador mondial de petrolio, e la so ekonomia la jira tuta intorno de elo. Se stima ke i gabia el 24% de le riserve mondiali de petrolio.

## Gałeria de someje

Imàjine:Al Sawda peak.jpg|monte Suda, a sudovest
Imàjine:وادي العقيق أحد أودية المدينة المنورة 2014-05-23 11-00.jpg|uàdi al-Akik, a ovest
Imàjine:Jeddah_Fahne.JPG|panorama de Jeda
Imàjine:Inscriptions_of_Al-Mauaqea_mountain2.jpg|sito arkiołozego de Hima, patrimonio ONUESC


## Note

## Altri projeti

## Łinganbi foresti
*  Scheda de l'Arabia Saudia dal sito Viaggiare Sicuri  - Sito curà dal Ministero dei Esteri e da l'ACI
Petrolio

__HIDDENCAT__

thumb|left|100px|Na botilia de petrolio gnancora rafinà

El **petrolio** (dal greco *πέτρα* = piera e *έλαιο* = ojo), anca dito **oro nero**, el xe un liquido infiamàbile, denso, de un color che pol ndar dal nero al maron scuro, passando dal verdognolo fin al zalo, che se cata in alcuni giacimenti drento i strati superiori de la crosta terestre. El xe fato da na miscela de vari idrocarburi (in prevalensa alcani, ma con variasion ne l'aspeto, ne la conposision e ne le proprietà fisico-chimiche).

El petrolio i lo conossea za ne l'antichità, specialmente in Oriente. Dove ghera qualche giacimento vizin a la superfice e quindi fàsile da rivarghe, i lo doparava par far medizine e bitume o par far ndar le lànpade a ojo. Anca Marco Polo el conta de aver visto un posto (inte la Zorzania de desso) in dove ghera na fontana de ojo che sgorgava da tera, e che i doparava par brusar. I bizantini dal petrolio i ricavava el famoso "fogo greco", na arma tremenda che i doparava in batalia par darghe fogo a le nave nemighe.

[thumb|Canpi petroliferi in [California, 1938]]

Inte el XX secolo el petrolio el xe deventà el conbustìbiłe pi doparà al mondo. Dal petrolio defati se ricava vari tipi de benzina, gasolio, nafta, cherosène che fa ndar machine, camion, treni, nave, aeroplani. Par el petrolio i vari Stati i ga fato un mucio de guere, anca par el fato che i paesi che dopara piassè petrolio no i ga giacimenti (o i ghe ne n'à massa pochi) e quindi ghe toca cronparlo dai paesi produtori, che de frecuente i tira sul prezo sercando de ciapar pi schei che se pol. El petrolio parò el xe na risorsa mia rinovàbile: ghe vole milioni de ani prima che el se fassa, e prima o dopo vegnarà che el se finisse. Elora i xe indrìo sercar dele fonti de energia alternative, come el vento o el sol.

I paesi che produse piassè petrolio i xe: Arabia Saudia, Russia, USA. Alcuni dei paesi produtori i xe riunìi ne l'OPEC.
2011

El **2011** (MMXI in numari romani) el xe un an del XXI secoło.

## Avegnimenti
* 1° de genaro:
** L'Ongarìa ła asume ła presidensa de turno del Union Eoropea.
** L'Estonia adota el euro.
*9 de zenaro:
**Sud Sudan, referendum par l'independensa, vinse el sì al 98,8%.
* genaro e febraro:
** Reolte in Nord Africa e Medio Oriente.
*11 de marso:
** Un Teremoto co epidentro in mar de magnitudo 9.0 colpise ła rejon de Tōhoku in Japon, 10.000 morti e 17.000 no visti pì.
*15 de marso:
** Taca a Guera sivił siriana contro el goerno de Basar al-Asad.
*29 de avrił:
**El Prinsipe William e Kate Middleton i se marida.
*1° de majo:
**Papa Jioani Paoło II vien proclamà Beato.
* 2 de majo
** Vien copà Osama bin Laden dai Stati Unii.
21 de zugno:
**Ban Ki-moon vien riełeto segretario de łe Nasion Unìe.
*2 de lujo:
**Prinsipato de Mònaco, el prinsipe Alberto II de Mònaco e Charlene Wittstock i se marida.
* 9 de lujo
** El Sud Sudan el deventa ofisialmente un Stado independente.
* 22 de lujo
** On atentà teroristico, de matrixe neonazista, colpise el sentro de Oslo e l'ìzoła de Utoya: 93 morti.
*21 de zugno:
**Ban Ki-moon vien riełeto segretario de łe Nasion Unìe.
*15 de otobre:
**Roma, vien mesa a fer e fogo dai black bloc.
*20 de otobre:
**Łibia dopo 8 mexi de guera sivił vien copà el ditador łibico Muamar Ghedafi.
*31 de otobre:
**Ła tera riva a 7 mijardi de aneme.
*1° de novenbre:
**Mario Draghi deventa el terso presidente de ła Banca Sentrał Eoropea.
* 17 de disenbre:
**Kim Jong-un deventa novo ditator dea Corea del Nord dopo che el s-ciopa el vecio ditator Kim Jong-il.

## Nasesti

## Morti
* 23 de lujo:
**Amy Winehouse, cantante inglexe.
* 23 de otobre:
** Marco Simoncelli, piłota de moto (n. 1987)

## Altri proxeti
Amèrica latina

La **Amèrica latina** la sarìa quela parte del continente american in do che se parla lengue neolatine come el spagnolo, el portogheze e el francese, e la cui cultura la xe ligà profondamente a quela dei corispondenti paesi de l'Europa latina. Se parla anca de "Amèrica latina" par distinguarla da la "Amèrica anglosassone", che sarìa i USA e el Canada (anca se in na parte del Canada in realtà i parla francese).

## Stati
miniatura|sinistra|I paesi che fa parte de la Amèrica latina.

## Altri projeti

## Linganbi foresti
*  Sito su la Amèrica latina

### Organixasion internasionali

* Parlamento Latinoamerican 
* Parlamento Centroamerican 
* Comunità Andina de le Nassion  
* Mercosur 
* Associassion Latinoamericana de Integrassion
* Sistema de integrassion centroamericana 
* Sistema econòmego latinoamerican
Organizasion dei Paezi esportatori de petrojo

L**'OPEC** la xe l**'Organixasion dei paexi esportadori de [[petrolio]]** (inglese: *Organization of the Petroleum Exporting Countries*). Fondà in tel 1960, ła ghe ciapa parte 12 paexi che se ga unìo in sto cartèło economego par deçìdar insieme in tei rivardi de ła produsion de petròlio, el preso de vendita e le conçesion a łe varie conpagnie petrolifere. Tuti insieme, i paesi OPEC i produse el 42% del petròlio mondiałe e el 17% del gas naturałe. In pì i ga el 78% de le riserve mondiałi de petrolio e el 50% de chełe de gas. La sede de l'OPEC ła xe a Viena in Austria.

## Stati menbri
thumb|center|I paesi menbri de l'OPEC.

I stari de l'OPEC i xe:

* Algeria – dal 1969
* Angola - dal 2007
* Arabia Saudia - dal 1960
* Emirati Arabi Uniti – dal 1967
* Gabon – dal 1975 al 1994 rientrà dal 2016
* Guinea Ecuatoriałe - dal 2017
* Iran – dal 1960
* Iraq – dal 1960
* Kuwait – dal 1960
* Libia – dal 1962
* Nigeria – dal 1971
* Repùblega del Congo - dal 2018
* Venesueła – dal 1960

Stati ex-menbri:
* Ecuador – dal 1973 al 1992, dal 2007 al 2020
* Indonesia – dal 1962 al 2008
* Qatar – dal 1961 al 2019

Alguni dei pì grandi produtori de petrolio, no i fa mija parte de l'OPEC: intrà sti cuà ghe xe USA, Rusia, Cina, Mesego, Canada.

## Altri projeti

## Linganbi foresti
Svisera todesca

thumb|Ripartision de łe łéngue ufisiałi in Svisera (2000)
Ła **Svisera todesca** (in todesco *Deutschschweiz* o *deutsche Schweiz*, in fransexe *Suisse alémanique*, in italian *Svizzera tedesca*) ła xe ła parte de ła Svisera de lengua todesca, che ła cuerze suparzó el 65% del paese. Sta rejon no ła existe sol piano połitego.

17 dei 26 cantoni sviseri i ga come lengua uficial el todesco: Uri, Svito, Obvaldo, Nidvaldo, Luçerna, Zurigo, Glarona, Zugo, Sołeta, Baxiłea Sità, Baxiłea Canpagna, Sciafuxa, Apenzeło Esterno, Apenzeło Interno, San Gało, Argovia e Turgovia.

Altri tri i xe bilengue todesco-francese: Berna a majoransa todesca e Friburgo e Vałexe in do che el todesco el xe minoransa.

I Grigioni i xe trilengue todesco-italian-romancio (majoransa todesca).
G8

El **G8**, (scursamento de l'ingleze ***Group of Eight***, "**Grupo dei Oto**"), el ze sta un forum dei goerni de oto intrà i prinsipali Stati industrializai del mondo: Stati Unii, Japon, Zermània, Fransa, Regno Unio, Itàlia, Cànada e dal 1998 ła Rùsia, finamenteché no ła ze stada sospendesta par ła crizi de Crimea inte el 2014 e ufisalmente escludesta inte el 2017,

La prima rienion uficiale de sto grupo i ła ga fata in Fransa inte el 1975. A l'època partesipava solché 6 Stati, col nome de G6. L'ano dopo el se ga unio el Cànada (fazéndoło devegner G7) e inte el 1998 anca la Rùsia (e cusita el ze devegnesto G8), fazéndoło tornar G7 dopo de ła so escluzion gavesta par ła crizi de Crimea inte el 2017.

I cai de goerno de sti oto Stati i se reunise na volta a l'ano par parlar de temàteghe pułìteghe, econòmeghe, anbientałi, etc. Łe reunion łe ze ospitae a turno dai oto Stati apartegnenti del G8. De frecuente a ste reunion i partèsipa anca raprezentanti de altri Stati o de organizasion internasionałi cofà l'Union Eoropea.
## Descrision

### Stati menbri
I menbri del G8 i ze stai:
* 
* 
* 
* 
* 
* 
* 
*  (sospendesta inte el 2014, formalmente escludesta inte el 2017)
*  Union eoropea (raprezentada dal Prezidente de ła Comision eoropea e dal Prezidente del Consejo eoropeo)

### PIL e demografia del forum pułìtego

Inte i Stati del G8 ghe vive sirca el 13% de ła popołasion mondiałe, ma da là el ga orìzane el 51% del prodoto interno lordo nomenałe mondiałe (dati del 2012, fonte: *World Economic Outlook Database, apriłe del 2013* del Fondo Monetàrio Internasionałe).

## Istòrego dei vèrtezi
Cuà de sèvito vien inportà ła lista dei summit del G6, G7 e G8 pasai e futuri.

### Vèrtezi pasai

### Vèrtezi futuri

## Notasion


## Altri projeti

## Linganbi foresti
Dino da Sandrà

thumb|El Dino da Sandrà

**Dino da Sandrà** el xe on dexegno animà e fumeto nato da ła fantaxia de Nicola Brusco. El xe on personajo che el pasa ła gran parte de la so jornada al bar del paese, çercando de bear na bira che l'Oste nol ghe porta mai.
Celebre par i diti e proverbi senpre justi a ła situasion, el so cavało de bataja el xe la serie de parole: "Oste, na bira!".

Inte el 2010, in colaborasion col Consejo Rejonałe del Veneto, el xe sta fato on DVD dal nome "A la descuerta del Veneto", na serie de cartoni animati didateghi so ła cultura, ła istoria e ła lengua del veneto.

## Linganbi foresti

* El primo filmato del Dino da Sandrà
* La Grande Storia dei Veneti contà dal Dino da Sandrà
* El sito del Dino da Sandrà 
* El Libro del Dino da Sandrà
Plymouth

**Plymouth** la xe na sità del condado de Devon, intel sudeste dea Inghiltera. La ga popolasion de 244.000 bitanti. Se cata intrà el rio Plym e el rio Tamar e la xe stà la pi inportante baxe del Regno Unío. La ga na línea de ferry che la coneta co la sità de Santander, in Spagna.
miniatura|sinistra|Plymouth Hoe
Łéngua còrnega

El **cornego** el xe na lengua celtega britanega, lengua celtega-P, parlada inte el contao britanego de la *[[Cornovagia]]* in inglese *Cornwall*, in cornego *Kernow*. La ga un 80% de somegianza col brèton e un 75% col galese.

El cornego el gera estinguesto a la fin del XVII secolo, par daspò rinassar inte el XX, grazie al laoro de raquanti inteletuai cofà Henry Jenner. Al dì de uncuó, cerca 3.500 parsone le lo conosse a un livelo lemantar, intanto che i xe cerca 300-400 i parlanti che i pol vantar na bona paronanza.
miniatura|sinistra|Dolly Pentreath
Proverbio

Al **proverbio** ( la el latin *proverbium*) al ze na massima che la ga inte norme, judisi, detami o consilji esprimesti in modo curt e, tante olte, come metafora, e i ze stati cavadi da la esperjensa comun.De solito i riporta na verità (o quel che la zent la pensa che al sie vera): se diss difati che i proverbi i ze fruto de la sagesa popolar o de la cosideta *filosofia popolar*, ma ghe n'è chi che el diss che altro no i ze che la version codificada de loghi comuni.

I pol contegner similitudini. Metafore e similitudini le gnen ciapade da usi, costumi, legende de la popolasion che la ga inventà al proverbio ma tanti i ze comuni a parlade diverse.
In ogni caso, i representa pur senpre an patrimonio cultural da difender e da salvaguardar, da' che i ne assa an segn de epoche passade, e i ne indica la strada che i ga fat i nostri avi.

Al studio dei proverbi al se ciama paremiologia.

## Proverbi in vèneto

### A
* *A dugar co el fogo, prim o dopo se se scota*.
* *Al can che baja no el mors*.
* *Al can de do paroi al mor da fan*.
* *Al Diaol al insegna a far le pignate, ma no i querci*.
* *Al lupo al pers al pel ma no al visio*.
* *Al on al propone, Dio al dispone*.
* *Al tenpo e la mort i ne guasta i disegni, e ne toca star fermi co i nostri ordegni*.

### B
* *Beati i ultimi, se i primi i ga creanzha*.

### C

* *Chi che al fa da sé al fa da re*.
* *Chi che al scanpa al pers la banca, e chi che ghe sa far al se la fa dar*.
* *Co el ingegno e co el ingano se passa fora mes al ano, co el ingano e co l'arte se passa fora quelaltra parte*.

### D
* *Da San Gregorio Papa le sesile le passa l'aqua*.

### F
* *Fata la lege, catà al inbrojo*.

### I

* *Impara l'arte e metela da parte*.

### L
* *La erba del vesin la ze senpre pì fresca*.
* *La union la fa la forsa*.
* *Le pjante se pol piegarle infin che le ze pisole*
* *La madre dei stupidi la ze senpre piena*.

### M
* *Mejo an ovo incoi che na pita doman*.
* *Mejo viver an dì da leon che sento ani da seda*.

### N

* *na pjoa de stajon la val de pì de un car de oro del paron*.
* *Non ghe n'è pedo sordo de chi che no ol sentir*.
* *No desmissiar al can che dorm*.

### O
* *Ogni bel bal al stufa*.
* *Ogni madaja la ga al so revers*.

### P
* *passà al santo, passà al miracol*.
* *Pita vecia fa bon brodo*.

### Q
* *Quel che man non prende canton de casa al rende*.
* *Quel che no el strosa al ingrassa*.

### R
* *Ride polito chi che ride par ultimo*.
* *Rosso de sera, bon tenpo se spera. Ross de matina, al brut tenpo al se ravesina*.

### S
* *Se la gata no la donde al lardo la diss che al ze parchè al ze ransio*.

### T
* *Tute le strade le porta a Roma*.

## Altri progeti
Charles Darwin

thumb|Ritrato de Charles Darwin piturà da John Collier, 1883|sinistra
**Charles Robert Darwin** (Shrewsbury, 12 febraro 1809 – Londra, 19 avril 1882) el xe stà un biologo, geologo, zoologo e botanico britanico. El xe famoso parché el ga formulà la teoria de l'evolussion de le specie e
par selession natural de mutassion casuali congenite ereditarie (*orìxene de le specie*), e par aver teorixà la disendensa de tuti quanti i primati (conpreso l'omo) da un antenato comun (*orìxene de l'omo*).

El ga publicà la so teoria su l'evolussion de le specie in tel libro *On the Origin of Species* ("su de l'orìxene de le specie", 1859), che xe restà el so laoro pi conossèsto. El ga catà su tanti dei dati su cui el ga fondà la so teoria durante un viajo intorno al mondo su la nave HMS *Beagle*, e in particolare co che la nave la se ga fermà a le Isole Galápagos.

## Altri progeti

## Varda anca
* Robert FitzRoy
Murcia

**** ła xe on comun de ła Spagna, situada inte ła provinsa de Murcia, che ła fa parte de ła omònema comunità autònoma de Murcia. Ła xe ła cavedałe sia de ła provinsa che de ła comunità autònoma.
## Gastronomia
* Zarangollo
* Michirones
* Riso e conejo

## Evołusion demogràfega

## Altri projeti

## Linganbi foresti
Sotomarín

thumb|El sotomarín de Isaac Peral, 1888.
La idea de viajar soto aqua la xe antica cofà l'òmo. El **sotomarín** el xe on tipo de inbarcasión che el parmete realisar viaji soto l'aqua. Ghe ne xe de civiłi e miłitari.

El xe on mexo necesario al di d'ancuo pa na marina de Stado. 

A partir dal 1850 circa se gà scominsià a laorar su sotomarini sènpre pì inovativi, e inte el Novesènto se gà vùo tantisimi progrèsi, cofà i U-Boot todeschi o i sotomarini nucleari de la Guera Freda.

## Varda anca
* S-359 (U359)
Leva

250px|right
La **leva** la xe na machina semplice che te juta a fare dei movimenti. La xe fata de do brazi, solidali tra de lori (cioè che i zira col stesso angolo e la stessa velosità angolare) incernierà a un fulcro intorno al quale i xe lìbari de zirar.

## Tipi de leve
 	
In base al raporto tra forsa resistente e forsa aplicà (o potensa), le leve le se distingue in:

* svantagiose: se la forsa aplicà richiesta la xe pi granda de la forsa resistente, o sia se el brazo-resistensa el xe pi longo del brazo-potensa (*b*p / *b*r p / *b*r = 1);
* vantagiose: se la forsa aplicà richiesta la xe pi picenina de la forsa resistente, o sia se el brazo-resistensa el xe pi curto del brazo-potensa (*b*p / *b*r > 1);

In base a la posission reciproca del fulcro e de le forse le leve le se distingue in:

* ***leve de primo gènare***: el fulcro el xe in mezo tra le do forse; le pole èssar vantagiose, svantagiose o indiferenti;

150px|center

* ***leve de secondo gènare***: la forsa resistente la xe in mezo tra fulcro e forsa applicà; le xe senpre vantagiose;

150px|center

* ***leve de terso gènare***: la forsa aplicà la xe in mezo tra fulcro e forsa resistente; le xe senpre svantagiose.

150px|center
Brema (stato)

**Brema** (in todesco *Bremen* o *Freie Hansestadt Bremen* – Lìbara Cità Anseàdega de Brema) el xe uno dei sédese Bundesländer (Stati federai) de la Repùblica Federal de Zermania.

## Zeografìa
I do comuni che i costituisse el Stato de Brema i xe intra lori no contivi e separai da 30&nbsp;km de teritorio del Stato de la Bassa Sassonia che el li circonda intieramente. Entranbe le cità le se cata inte el fiume Weser. Bremerhaven, el cùi nome el signìfega *Porto de Brema*, la xe situada pi a val su la fose del fiume ed el xe la sede de un inportante porto del Mar del Nord.

## Storia
Intanto che la Bassa Sassonia la gera soto controlo britànego, dopo dea seconda guera mondial, Brema le gera soto ministrazion mericana a càusa de la so inportanza stratèsica cofà cità portual.

## Polìtega
Łe ultime elexion aministrative del 22 majo 2011 łe ga porta al governo del Land ła coałixion SPD e B90/Grüne. Intel parlamento rejonal ghe xe 83 rapresentanti, cusì disribuii SPD 36, B90/Grüne 21, CDU 20, Die Linke 5, BIW 1.

Al Bundesrat el Land el xe rapresentà da 3 parlamentari.

## Economia
Al agosto 2012 el taso de disocupaxion el jera del 11,4%.

## Galerìa fotogràfega

Image:Bremer Stadtmusikanten.jpg|Monumento ai 4 musicanti
Image:Bremen Roland.jpg| El Roland
Image:Bremen-rathaus.jpg|El Municipio de Brema


## Note
Roberto Maroni

**Roberto Maroni** (Varexe, 15 de marso 1955 - 22 de novembre 2022) el xe un połitego itałian de ła Lega Nord. El xe sta Ministro del interno del stato itałian e presidente de ła region Lonbardia.
Matera

**Matera** la xe na splendida sità e capital de la provincia omònima, e seconda sità de la región Baxilicata del sud de Itàłia (conosesta anca come *Lucània*). Ghe avita çirca 60&nbsp;000 parsone. Famoxisimi i xe i so Sasi, che no i xe senplixi còdołi, ma struture abitative elencade inte i patrimoni de la omanita par l'UNESCO.

## Notasion
Andałuzìa

L**'Andalusia** (in spagnolo *Andalucía*) ła xe una de łe disete comunità autònome de ła Spagna. 
La confina a nord co le rejon de ła Estremadura, Casteja e Ła Mància, a est co la rejon de Mùrcia, a òvest co i distreti de Faro e Beja, in Portogało, a sud, se ghe se cata poxisioà ła enclava ingłeza de Zibiltera.

La xe la pi popołada comunità autònoma de ła Spagna co 8.202.220 viventi inte el 2008 e ła segonda pì estendesta par cheło che rivarda ła superfise, che, unìo a ła só storia e a ła so cultura ła ghe conferise on pexo significatìo a drento del Paeze Ibèrego.

## Zeogràfia fizega
La configurasion zeogràfega la xe uno dei lementi che ghe dà el so èsar ùnxoła a l'Andalusìa. Dal ponto de vista xiogràfego, drento ghe se pol distìnguar tre grande àree anbientałi, formae da l'interasion de difarenti fatori che i infruensa l'anbiente fìxego: la Sierra Morena (che ła divide l'Andalusìa da ła Mexeta). la Cordejera Bètega e la Depresion Bètega che la desferensia l'Andalusìa Alta da la Andalusìa Basa.

## Aministrasion
### Provinse
Ła xe conponesta da oto provinse: Almería, Càdeze *(Cádiz)*, Cordoba, Granada, Huelva, Jaén, Màłaga e ła Sevija, aonde che se cata el caologo de ła comunità autònoma de l'Andalusìa.

L'Andalusia ła xe dividesta in 8 provinse:
* Almería (635.850 viventi, 102 comuni)
* Càdexe (1.180.817 viventi, 44 comuni)
* Cordoba (788.287 viventi, 75 comuni)
* Granada (918.072 viventi, 168 comuni)
* Huelva (492.174 viventi, 79 comuni)
* Jaén (662.751 viventi, 97 comuni)
* Màłaga (1.491.287 viventi, 100 comuni)
* Sevija (1.835.077 viventi, 105 comuni)

### Sità
Łe prinsipałi sità de ła Andałusia łe xe:
* Algeciras
* Almería
* Càdexe *(Cádiz)*
* Cordoba *(Córdoba)*
* Dos Hermanas
* Granada
* Huelva 
* Jaén 
* Jerez de la Frontera
* Màłaga *(Málaga)*
* Marbella
* San Fernando
* Sevija *(Sevilla)*

## Gałaria de łe someje

Veleta_desde_cima_Mulhacen.JPG|panorama da el Pico Mulaẑen
Guadalquivir_Séville.JPG|Guadalcivir
Adra_1.jpg|coltivasion in sère a Adra
Doñana_National_Park_from_the_river.jpg|parco nasional de Doñana, patrimonio ONUESC


## Notasion

## Altri projeti

## Łinganbi foresti
Sublagunare

Ła **sublagunare** ła xe ncora un projeto ndo che se xe drio laorare par construire na metropułitana che ła conetaria Tessera a Venessia. Le fermade ncora no le xe sicure, ma le saria: Stadio, Arsenal, Fondamenta Nove, Muran, Ospedałe Çiviłe.

El xe on projeto grando, che ga da metar d'acordo Comun, Provinsia, Region e Stato italian. Xa xe scuminsià łe połemiche sora sta òpara granda. Fin deso i xe stà stansià raquanti miłioni de euri.
Łéngue rejonałi de ła Fransa

Le **lengue rejonai o minoritarie de [[Fransa|Franza]]** le xe le lengue pi parlae sul teritorio nazional franzese, oltra che el franzese. Le varietà rejonai del franzese no le vien considerae cofà lengue rejonai.

Le xe ciamae dialeti o patois invence che lengue, al fin de insistar sul so caratar local. Nonstante questo, in lenguistega el termine *dialeto* no'l se opone al termine *lengua*, ma el designa na varietà signifigativamente distinta da na lengua dada, tanto che el termine *patois* el tende a essar evità propio par vìa del valor pezoratìo. Calche lenguista cofà Henriette Walter el se serve indifarentemente de sti tre termini.

## Lengue regionai de Franza
Tredese lengue dite rejonai le xe uncuò ogeto de insignamento publico in Franza:
* inte el quadro de la leze Deixonne (1951) : el basco, el breton, el catelan e l'ocitan
* dal 1974 : el corso
* dal 1981 : el tahitian
* dal 1992 : quatre lengue melanesiane (l'ajië, el drehu, el nengone e el paicî)
* dal 2006 : el galò, el francon e l'alsazian.
Xe de ste lengue qua che se parla co se parla de lengue rejonai.

A l'EBLUL (l'uficio europeo par le lengue manco doparà) el ramo franzese el rancura 10 comunità lenguisteghe: brètone, catalan, còrso, lengue crèole, alemano/alsazian, basco, lussenburghese/moselan, neerlandese/fiamingo, ocitan, e lengue d'oïl.

## Note


## Varda anca
* Lengue minoritàrie
* Lengue minoritàrie in Eoropa
Rodano

El termine **Ròdano** el pol indicar:

* **[[Rodano (MI)|Rodano]]**, comun italian in provincia de Milan.
* **[[Rodano (fiume)|Rodano]]**, fiume de la Svizera e de la Francia.
* **[[Rodano (dipartimento fransexe)|Rodano]]**, dipartimento francese traversà dal fiume Rodano.
Spheniscidae

**Pinguin** xe el nome comun con qual vien indegai i osei fasenti parte de la famegia dei Sfenissidi (*Spheniscidae*), orden Sfenissiformi (*Sphenisciformes*).

## I vari pinguini
Qua i xe classifegai difarenti zenari de pinguini:
* Aptenodytes
* Eudyptes
* Eudyptula
* Megadyptes
* Pygoscelis
* Spheniscus

## Specie
[thumb|242px|Un pinguin durante l'istà [Antartide|antartega|sinistra]]
Esiste 17 specie de pinguini, che le diferisse intra de lore par dimension, anatomìa e conportamento.

### Pinguin inperador
El Pinguin inperador el pol rivar a na altezza de cerca 120&nbsp;cm e el xe el pì grando infra tuti i pinguini. El frequenta le coste del contegnente antartego, onde che la femena la ponde el so vovo ugnolo, che el vien coà dal mascïo, durante el longo e zelido inverno austral. El forma colonie numarose, anca de 40&nbsp;000 individui. Cazzando el pol spenzarse oltra i 350 metri de fondità e el pol restar inmerso soto aqua, senza respirar, anca par 20 metri.

### Pinguin real
[thumb|200px|Granda colonia de cerca 60&nbsp;000 pinguini reai inte la piana de Salisbury, [Georgia del Sud|sinistra]]
El pinguin real (*Aptenodytes patagonicus*), alto 90&nbsp;cm, el se spenze fin a la Tera del Fogo e su le Isole Subantarteghe.
El xe anpiamente difondesto inte le region antarteghe e subantarteghe. La femena la ponde solo un vovo, del qual se cïapa cura tuti do i zenitori.

### Pinguin de Adelia
El Pinguin de Adelia (*Pygoscelis adeliae*), alto cerca 76&nbsp;cm, el xe difondesto longo le coste del contegnente antartego e de le ìzołe austrai. El passa in mar bona parte de l'ano nutrendose soratuto de calamari e crostasei. El fa anca pì de 3 vovi ogni 3 mesi

## El pinguin inte la cultura popolar
thumb|200px|Tux, mascotte doparada de Linux|sinistra
El pinguin el xe doparà come mascotte o sinbolo no ufizial de atività sportive, politeghe e industriai, come par esempio:
* la mascotte del kernel Linux, chiamà Tux
* el sinbolo mìa ufizial del United States Libertarian Party
* el logo de la Original Penguin, na dita de vestii mericana
* xe stà zirà un mucïo de film sui pinguini, intrà i quai *Hubie all'inseguimento della pietra verde*, *Pinguini alla riscossa - il film*, *La marcia dei pinguini*, *Happy Feet* e *Surf's Up - I re delle onde*
* Pengo: videogioco de la SEGA co protagonista un pinguin
* *Pinguina* xe na parola desprezativa co la qual, in Italia, vien chiamà le moneghe, co riferimento a l'abito monegal i quai colori e forme le richiama el mantelo del pinguin.
Beadoro

**Beadoro** el xe un paexe del Vèneto, frasion de Canpodòro (PD) e el ga sirca mie abitanti, el se trova in provincia de Pàdoa a calche sentinaro de metri dal confin co cueła de Vicensa.

El nase come posto de pasajo par carovane, pełegrini e mesaggeri fin dai tinpi del Inpero Roman. El gaveva el nome de *Bibatorium*.
## Notasion
Łéngua franseze

El **fransexe** (nome nativo *français*, in IPA ) el xe na łengua che la fa parte del grupo de łe Łéngue romanze de ła fameja de łe lengue indoeuropee. El xe ła sesta łengua pisè parlà al mondo: el xe ła łengua mare de su par zó 125 miłioni de persone, e in più par altri 165 miłioni ła xe ła seconda łengua (2005), e intrà łe łengue romanze a ghe pasa davanti soło che el spagnoło e el portoghexe.

El xe parlà soratuto in Fransa, Québec, Belzo, Svizera e in tute łe ex-cołonie françexi.
El xe ła łéngua ofiçiałe in grosomodo 50 paexi e in tante comunità e aministrasion.
Camarga

[thumb|300px|Logalisazion de la Camarga in [Fransa|Franza|sinistra]]

La **Camarga** (*Camarga* in ocitan, *Camargue* in franzese) la xe la zona umeda a sud de Arles, in Franza, intra el Mediteraneo e i do brazzi del delta del Rodano. El brazzo oriental el se chiama Rodano Grando, chel'là ocidental Rodeno Ceo.

La ministrazion del teritorio la xe del Departemento de le Boche del Rodano, che el chiapa el so nome propio da sta zona. Na estension de l'area, la Camarga Chiea, suito a ovest del Rodano Chieo, la se cata inte el Departemento del Gard.

## Zeografia
Co na area de oltra 930&nbsp;km² la Camarga la xe el delta fiuvial pì grando de l'Europa ocidental. La xe na vasta piana che la chiapa rento lagune de aqua insalada divise dal mar da scani de rena e circondai da palui coverti da caneviere, a so volta torniai da grande aree coltae. Prossimativamente un terzo de la Camarga el xe formà da laghi e palui.

## Ligamenti foresti
* Ufizio del Turismo de Arles 
* Parco natural de la Camarga 
* Ufizio del Turismo de Saintes-Maries de la Mer
Baziłicata

La **Basilicata** o **Bazełegada**, o anca dita **Lucània**, la xe na region (9&nbsp;992&nbsp;km², 590&nbsp;373 abitanti,  la ga come come cavedal Potensa) de l'Italia del sud.
La confina a nord e ad est co la Puia, ad ovest co la Canpania, a sud co la Calabria e la xe bagnà dal mar Tiren a sud-ovest e dal mar Jonio a sud-est.

## Politega
### Sudivixion aministrativa
La conprende la provincia de Potenza e la provincia de Matera.

#### Comuni prinsipałi
Le altre sità prinsipali, oltre ai do capoluoghi, Potenza e Matera, la xe Melfi, Pisticci e Policoro.

## Note


## Linganbi foresti
* 
* APT Basilicata 
* Sito Protezione Civile Basilicata
Dezegno animà

right|thumb|200px|Esenpio de come 8 imajini soraposte e ripetude tante olte łe da vida al dexegno animà

El **dexegno animà** xe la tècnica de animasion che ła saria de dexegnar o a conputadora na serie de imajini. Ripetude ste istantanee le orijina on personajo che el se move. Ła xe la tècnica de animasion pi vecia e doparà.

## Altri projeti
Feudałèzemo

El **feudałèzemo** o **feudałismo** el zera sta el sistema pułìtego, zurìdego, econòmego e sociałe gavesto durante del Medioevo (*[[IX secolo]]*) in Eoropa, co l'Inpero Carolinzo, col fin de protèzar ła popołasion de cheła època.

I regni i se divide inte picenini teritori semi-indipendenti, inte i cuałi el signor el dazeva protesion ai so vasałi in cànbio de tributi e lavoro fato inte łe so tere. I signori feudałi i zera nòbiłi o menbri de ła Ceza e i ghea na rełasion de dipendensa pì o manco forte col re de ogni rejon. Racuante de łe so caratarìsteghe łe se połe catar finmente el finałe de l'Età moderna.

## Inquadramento storego
[thumb|250px|L'[Eoropa|Europa intorno al 1328]]
[thumb|left|270px|L'espansion de l'Inpero dei Franchi soto de [Carlo Magno]]
### Antenai
El sistema feudal el ga chiapà orisene da do tradizion antighe e simii - quela zermànega dei fedei che i torgnava el cavo, e quela romana dei *clientes* del ministrador de le provinzie; che le se gaveva catà insieme inte i regni roman-barbareghi. El doparamento da banda del cavo barbaro de fedei, zà testimognà da Tacito, al gaveva vùo un cïaro desvelupo inte l'età merovinza, quando che intorneghe a la figura del re se gaveva formà un grupo de guerieri sielti (*trustis*) che i ghe prestava servizio militar e che par questo i se colocava su de un pian pì alto inte la scala social: chi che feriva o copava uno de lori el pafava un indenizo, el *guidresildo*, triplo rispeto al normal. I lementi del raporto feudal i ga cïapà forma zà co i guerieri de la *trustis* i gera drìo principiar a ricevar dal re no solo protezion ma anca beni in canbio del so servizio armà.
Niue

**Niue** ła xe un stato de ła Oseania, asocià a ła Nova Zełanda, inte el sud de l'osèano Pasífego.
I stati pì visini łi xe Tonga a ovest e łe Ìxołe Cuc a est; a nord se cata łe Samoa Mèricane.

## Zeografia
La xe na ìzoła coralina, rialsada de 'na trentena de metri so el mar.

La ga clima tropegal de foresta pluvial (Af sevente *Köppen*)

## Zeografia połitega
Ga on autogoerno, anca se xe in contato coa visina Nova Zełanda.

E la xe conomegamente ministrà in viłe.

La partiene anca al Commonwealth.

## Cultura
Sport nasional xe el rugby.

## Curiosità
Xe conosesta come "Cogolo de la Polinexia".

## Gałeria de someje

Niue Coastline.jpg|costa sudosidental
Government of Niue.jpg|sede de el goerno
Niue RL 2015 Takalo (3).jpg|dansa tradisonal *takalo*, fata da i zogaduri de regbi de la nasional
Sea Snake Niue.jpg|*Laticauda schistorhyncha*, retiłe endemego


## Notasion

## Altri projeti

## Linganbi foresti
Ìzołe Jonie

Łe **ìzołe Jonie**  łe xe un arsipełago greco, de el Mar Jonio, fato da sete ìzołe pì grande (par cui l'arsipełago el xe dito anca **Eptaneso**) pì calche isoloto piasè picenin.

[thumb|left|Na spiaja a strapionbo sul mar a [Leucade|Łeucade]]
Łe ìzołe pì grande łe xe Cefalonia, Itaca, Zante (famosa par ospitar łe tartarughe marine *[[Caretta caretta]]*, łonghe sirca un metro e mezo), Corfù, Łeucade, Cerigo e Passo. Tra staltre ghe xe Meganissi, Antipasso, Cerigoto e Elafonissos.

L'arsipełago (con la sola ecezion de le ìzołe de Cerigo e Cerigoto, che le se cata un po' pi distante da łe restanti) el costituise anca una de łe 13 region 'ministrative greche (dite *[[Periferie de la Grecia|Periferie]]*).

## Note


## Ligami de fora
*  Fotografie de le ìzołe Jonie